पाएं अपने शहर की ताज़ा ख़बरें और फ्री ई-पेपरडाउनलोड करें
जनता कर्फ्यू का असर मजदूरी पैसा वर्ग पर पड़ना शुरू हो गया है। भवन निर्माण सामग्री की दुकानें बंद होने के कारण इस कार्य से जुड़े सैकड़ों मजदूर बेरोजगार हो गए हैं। शहर में हालांकि कुछ लोग प्रशासन की आंख बचाकर देर रात या सुबह जल्दी दुकान खोल कर लोहा सीमेंट बेच रहे हैं, लेकिन उनसे सभी मजदूरों को रोजगार मिल पाना संभव नहीं हो पा रहा है। शहर के मंगलवारा चौराहे पर भवन निर्माण का काम करने वाले मजदूर एकत्रित हुआ करते थे। लॉकडाउन के कारण अब वहां भीड़ नहीं लग रही।
नया राईखेड़ा टोला के विपतदास ने बताया कि वे सतपुड़ा टाइगर रिजर्व से विस्थापित होकर आए हैं। मजदूरी के अलावा कोई और काम धंधा उनके पास नहीं हैं। अब वह मजदूरी भी नहीं मिल रही है। अयोध्या बस्ती पिपरिया के राजू मिस्त्री ने बताया कि पिछले 20 दिन से काम नहीं किया है। घर में आर्थिक स्थिति गड़बड़ा रही है। सरकार की दुकान से हमें राशन मिल रहा है, लेकिन राशन पकाने के लिए ईंधन तेल मसाला दूसरी चीजों की जरूरत तो पड़ती ही है, जिसके लिए हम लोग परेशान हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn